รองผอ.ททบ.5แฉ"ร.ท.หญิง"เพื่อนเอือมระอาพล.ต.พีรสันต์ รัตนกุล เสรีเริงฤทธิ์ รอง ผอ.ททบ.5 ฝ่ายปฏิบัติการ กล่าวว่า ร.ท.หญิง สุณิสา เลิศภควัต มาทำงานที่ ททบ.5 ไม่ปฏิบัติตัวให้เหมาะสมกับการเป็นพนักงาน คือได้รับตำแหน่งเป็นผู้สื่อข่าวสายทหาร และดูแลข่าวต่างประเทศบางส่วน เพราะมีความรู้ทางด้านภาษาอังกฤษ และมีการเข้าเวรอ่านข่าว ร.ท.หญิง สุณิสาทำตัวเกเร ไม่ยอมมาเข้าเวร ฝากเวร หนีหาย ลา ขาด ประจำ เป็นที่เอือมระอาของผู้ร่วมงานแผนกที่ ร.ท.หญิง สุณิสา สังกัดอยู่ เขารายงานมาตลอด ว่าเด็กคนนี้มีปัญหาเมื่อผมเข้ามารับหน้าที่ ผมก็บอกว่ามีปัญหาแล้วไม่ดำเนินการ คนอื่นอยากทำงานที่นี้มีเยอะแยะ และสุดท้ายผมก็รับรู้ว่า ร.ท.หญิง สุณิสา ไปต่างประเทศ จากผู้บังคับบัญชาตามสายงาน ซึ่งผมก็ถามว่าไปต่างประเทศไปไหน แต่ผู้บังคับบัญชาเขาก็บอกว่าไม่ทราบ เขาโทรศัพท์มาบอกว่าอยู่ต่างประเทศแล้ว ผมก็บอกว่าลาแค่ 3 วัน และไปต่างประเทศไปไหน ซึ่งคนในสำนักงานไม่รู้ เพียงแต่บอกว่าไปอังกฤษ ผมก็ถามว่าแล้วอย่างนี้ลาใคร ผมจึงได้ให้เขียนรายงาน และให้ฝ่ายที่รับผิดชอบทำเรื่องขึ้นมา และผมก็ปลดออกไป พล.ต.พีรสันต์ กล่าว
ใครเป็นผู้อํานวยการดํารงตําแหน่งผู้สื่อข่าวสายทหารและดูแลข่าวต่างประเทศบางส่วน 
พล.ต.พีรสันต์ รัตนกุล เสรีเริงฤทธิ์